ai4bharat/Pralekha huggingface dataset:
குடியரசுத் துணைத் தலைவர் செயலகம்
ராம நவமியை முன்னிட்டு நாட்டு மக்களுக்கு குடியரசுத் துணைத் தலைவர் வாழ்த்து
ராம நவமியை முன்னிட்டு குடியரசுத் துணைத் தலைவர் திரு எம் வெங்கையா நாயுடு நாட்டு மக்களுக்கு விடுத்துள்ள வாழ்த்துச் செய்தியில் தெரிவித்துள்ளதாவது:
புனிதத் திருநாளான ‘ராம நவமியை' முன்னிட்டு நம் நாட்டு மக்களுக்கு எனது உளமார்ந்த நல்வாழ்த்துகளைத் தெரிவித்துக் கொள்கிறேன்.
ஒழுக்கம், நேர்மை, வீரம் மற்றும் இரக்கத்தின் எடுத்துக்காட்டாக பகவான் ராமர் விளங்கினார். இறைவன் ராமரின் வாழ்க்கைத் தத்துவங்களை ராமநவமி நமக்கு நினைவூட்டுவதுடன், அவர் வகுத்துத்தந்த ஒழுக்கத்தின் பாதையில் நம்மை வழிநடத்திச் செல்கிறது. நமது குடும்பம், சமூகம் மற்றும் நாட்டின் மீதான நமது கடமைகளையும் பொறுப்புகளையும் நம் ஒவ்வொருவருக்கும் அது நினைவூட்ட வேண்டும்.
நீதி, சிறந்த ஆளுகை, நாட்டு மக்களின் நல்வாழ்விற்காக இறைவன் ராமர் கொண்டிருந்த உறுதித்தன்மை, மனித சமூகத்திற்குத் தொடர்ந்து எப்போதும் ஊக்கமளிக்கும்.
நமது நாட்டில் நண்பர்களும் உறவினர்களும் இணைந்து கொண்டாடும் சிறந்த தருணமாக பண்டிகைகள் விளங்குகின்றன.
ஆனால் கொவிட்-19 பெருந்தொற்றின் நிலையைக் கருத்தில் கொண்டு, கொவிட் ஆரோக்கிய மற்றும் சுகாதார நெறிமுறைகளைப் பின்பற்றி, தங்கள் வீடுகளிலேயே இந்தப் பண்டிகையை கொண்டாடுமாறு எனது சக குடிமக்களை நான் கேட்டுக்கொள்கிறேன்.
இந்தத் திருநாள், நமது வாழ்வில் மகிழ்ச்சியையும் அமைதியையும் ஏற்படுத்தி, பகவான் ராமரின் ஒளிமயமான பாதையில் நம்மை செலுத்தி, அவர் வாழ்ந்த கொள்கைகளின் அடிப்படையிலான உலகை உருவாக்கட்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1712898
மத்திய அமைச்சரவை
சில வகை தாதுப்பொருட்களுக்கான ராயல்டி தொகையை நிர்ணயிக்க, சுரங்கங்கள் மற்றும் தாதுப் பொருட்கள்  சட்டம் 1957-ல் 2-வது அட்டவணையில் திருத்தங்களை மேற்கொள்ள மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், க்ளூக்கோநைட், பொட்டாஷ், எமரால்டு, பிளாட்டினம் வகை உலோகங்கள், அன்டாலுசைட், சிலிமனைட் மற்றும் மாலிப்டினம் போன்ற தாதுப்பொருட்களுக்கான ராயல்டி தொகையை நிர்ணயிக்க ஏதுவாக, சுரங்கங்கள் மற்றும் தாதுப் பொருட்கள்  சட்டம் 1957-ல் 2-வது அட்டவணையில் திருத்தங்களை மேற்கொள்ள ஒப்புதல் அளிக்கப்பட்டது.
மேற்குறிப்பிட்ட தாதுப்பொருள் சுரங்கங்கள் ஏலத்தில் விடப்படுவதை உறுதி செய்வதோடு அவற்றின் இறக்குமதியையும் கணிசமாக குறைப்பதுடன், சுரங்கத்துறையில் அதிகாரமளித்தலுக்கான வாய்ப்புகளையும் இந்த அனுமதி உறுதி செய்யும். மேலும் சமுதாயத்தின் பெரும்பாலானோரின் உள்ளார்ந்த வளர்ச்சியை உறுதி செய்யவும் இது உதவும். இறக்குமதி குறைக்கப்படுவதுடன் அந்நியச் செலாவணியை சேமிக்கவும் இந்த அனுமதி வகை செய்யும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804282
-----
(
ஊரக வளர்ச்சி அமைச்சகம்
தேசிய ஊரகப் பொருளாதார மாற்றத்திற்கான திட்டத்திற்கு மத்திய அமைச்சரவை ஒப்புதல்
தீன்தயாள் அந்தியோதயா திட்டம் மற்றும் தேசிய ஊரக வாழ்வாதார இயக்கத்தின்கீழ், ‘தேசிய ஊரகப் பொருளாதார மாற்றத்திற்கான திட்டத்தை‘ நடைமுறைப்படுத்த பிரதமர் திரு. நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இந்தத் திட்டம் உலக வங்கியின் கடனுதவியுடன் செயல்படுத்தப்பட உள்ளது.
இந்தத் திட்டத்தால் அளிக்கப்படவுள்ள தொழில்நுட்ப உதவியானது ஊரகப் பகுதிகளில் வாழ்வாதாரத்தை மேம்படுத்தவும், நிதியுதவி கிடைக்கச் செய்யவும், மின்னணு நிதியுதவி வசதிகளுக்கான முன்முயற்சிகளை மேற்கொள்ளவும், வழிவகுக்கும்.
சிறப்பு சேவைகள் மற்றும் கட்டுரைகள்
தமிழ்நாடு மற்றும் புதுச்சேரியின் வருமான வரித்துறை முதன்மை தலைமை ஆணையராக திரு. ரா. ரவிச்சந்திரன் பொறுப்பேற்பு
தமிழ்நாடு மற்றும் புதுச்சேரியின் வருமான வரித்துறை முதன்மை தலைமை ஆணையராக திரு. ரா. ரவிச்சந்திரன், இ.வ.ப., 17.06.2022 அன்று பதவி ஏற்றுக் கொண்டார்.
கடலூர் மாவட்டம், கம்மாபுரத்தைச் சேர்ந்த இவர், இந்திய வருவாய் பணியில் 1987ஆம் ஆண்டு சேர்ந்தார். இவர் மதுரையில் உள்ள வேளாண்மைக் கல்லூரியில் இளங்கலைப் பட்டமும், கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தில் முதுகலை வேளாண்மைப் பட்டமும் மற்றும் கப்பல் மேலாண்மையில் முதுகலைப் பட்டமும் பெற்றவர்.
தற்போது, ‘தரவு ஆளுமை சிக்கல்கள்’ என்ற தலைப்பில் நிதியியல் துறையில் பிஎச்.டி. பட்டம் படித்துக் கொண்டிருக்கிறார். அவர் மதிப்பீடு, விசாரணை, நிர்வாகம் மற்றும் பயிற்சி ஆகிய துறைகளில் பல்வேறு பதவிகளில் நாடு முழுவதும் பணியாற்றியுள்ளார். அவரது மனைவி திருமதி . கீதா ரவிச்சந்திரன் அவர்களும், இந்திய வருவாய் பணியில் 1987ஆம் ஆண்டு சேர்ந்தார், அவர், தற்போது மும்பை வருமான வரித்துறையின் முதன்மை தலைமை ஆணையராக பணியாற்றி வருகிறார்.
திரு. ரா. ரவிச்சந்திரன் அவர்கள், கப்பல் போக்குவரத்து இயக்குநரகத்தில் பிரிதிநிதியாக துணை இயக்குநர் ஜெனரலாகவும்,  செபியின் தலைமை பொது மேலாளராகவும்  பதவியில் இருந்தார்.
ஐபிஓ  ஊழல் மற்றும் பென்னி ஸ்டாக் கையாடல் வழக்குகள் உள்ளிட்ட பல்வேறு முக்கியமான விசாரணை வழக்குகளை அவர் கையாண்டுள்ளார். வருமான வரித் துறையின் முதல் விமான நிலைய நுண்ணறிவுப் பிரிவு மற்றும் செபியின் ஒருங்கிணைந்த சந்தை கண்காணிப்பு அமைப்புகள் திட்டம்  அமைப்பதில் முக்கியப் பங்கு வகித்தவர். மேலும், நாக்பூரில் உள்ள தேசிய நேர்முக வரிகள் பயிற்சி மையத்தில்  கூடுதல் இயக்குநர் ஜெனரல் ஆகவும் பணியாற்றியுள்ளார்.
பணமோசடி தடுப்புச் சட்டம், எல்லை தாண்டிய வரிவிதிப்பு, விஷன் 2020, பள்ளி செல்லும் குழந்தைகளிடையே நிதி அறிவு மற்றும் வருமான வரித் துறையின் முடிவுகள் கட்டமைப்பு ஆவணம் ஆகியவற்றின் கீழ் சட்டத்தை உருவாக்குவதற்காக நிதி அமைச்சகத்தால் அமைக்கப்பட்ட பல்வேறு குழுக்களில் அவர் ஒரு பகுதியாக இருந்தவர். அவர் பத்திரிகைகளில் கட்டுரைகளை வெளியிட்டுள்ளார், பல சர்வதேச மாநாடுகளில் கட்டுரைகளை சமர்ப்பித்துள்ளார் மற்றும் இந்தியாவில் உள்ள பல்வேறு மத்திய பயிற்சி நிறுவனங்கள் மற்றும் மேலாண்மை நிறுவனங்களில் வருகை தரும் ஆசிரியராக இருந்துள்ளார். அவர் தென் கொரியாவில் சர்வதேச வரிவிதிப்பு, பரிமாற்ற விலை மற்றும் ஒப்பந்த சிக்கல்கள் என்ற தலைப்பில் OECD ஆசிரியராக பணியாற்றியுள்ளார்.
மத்திய நேரடி வரிகள் வாரியத்தால் அமைக்கப்பட்ட குழுவின் தலைவராக, வருமான வரித் துறை அதிகாரிகளுக்கான புலனாய்வுக்கான டிஜிட்டல் சாட்சியப் புலனாய்வுக் கையேடு முதன்முறையாக அவரால் தயாரிக்கப்பட்டு, அக்டோபர், 2014இல் மத்திய நேரடி வரிகள் வாரியத்தால் வெளியிடப்பட்டது. மேலும் 2016 ஆம் ஆண்டு, முதல் முறையாக தரவு பகுப்பாய்வு கையேடு அவரால் தயாரிக்கப்பட்டது.
பிட்காயின் பரிவர்த்தனைகள் மீதான அகில இந்திய செயல்பாட்டின் ஒரு பகுதியாக அவர் பிட்காயின் பரிமாற்றங்கள் மற்றும் முதலீட்டாளர்கள் மீதான விசாரணையை கையாண்டார். இதன் விளைவாக அதிக அளவு வெளியிடப்படாத வருமானம் கண்டறியப்பட்டது என வருமான வரித்துறை வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் பரவல், இடையூறை அளித்துள்ள போதும், அதிலிருந்து நாம் மீண்டுவரவும், எதிர் காலத்திற்குத் தயாராவதற்கும் அது நமக்குக் கற்றுத் தந்துள்ளது: உலக வங்கி- சர்வதேச நிதியத்தின் 2020க்கான ஆண்டுக் கூட்டத்தில் மெய்நிகர் வாயிலாக டாக்டர் ஹர்ஷ் வர்தன் உரை
மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், உலக வங்கி-சர்வதேச நிதியத்தின் ஆண்டுக் கூட்டத்தில் மெய்நிகர் வாயிலாக இன்று கலந்துகொண்டு உரையாற்றினார். "கொவிட்-19 தடுப்பூசிகள் மற்றும் ஆரம்ப சுகாதார விநியோக அமைப்பில் முதலீடு" என்ற தலைப்பில் நடைபெற்ற இந்தக் கூட்டத்தில் பேசிய அமைச்சர், அனைவரின் ஒத்துழைப்புடன் கொரோனா பரவலைக் கட்டுப்படுத்த முடிந்திருக்கிறது என்று கூறினார். "கொவிட் பரவல், இடையூறை அளித்துள்ள போதும், அதிலிருந்து நாம் மீண்டுவரவும், எதிர் காலத்திற்குத் தயாராவதற்கும் அது நமக்குக் கற்றுத் தந்துள்ளது", என்று அவர் குறிப்பிட்டார்.
கொவிட் 19 தடுப்பு முயற்சியில் தனியார் துறையின் பங்கினை பாராட்டிய அமைச்சர், கொவிட் பரவலுக்கு எதிரான இந்த போராட்டத்தில், தனியாரின் புதிய கண்டுபிடிப்புகள், திறமை ஆகியவையும் பெரும் உதவியாக இருந்து வருகிறது. பீபிஈ, என்95 முகக் கவசங்கள், பிராண வாயு, செயற்கை சுவாச கருவிகள், பரிசோதனைக் கருவிகள் போன்றவை அதிவிரைவில் தயாரிக்கப்பட்டு, போதுமான கையிருப்பு உறுதி செய்யப்பட்டுள்ளது. மருத்துவ உள்கட்டமைப்பு அபரிமிதமான வளர்ச்சி அடைந்து, கடந்த மார்ச் மாதம் ஒரு ஆய்வகத்திலிருந்து, இன்றைய தேதியில் 2000 ஆக உயர்ந்துள்ளது. இதில் பெரும்பாலானவை தனியார் துறையைச் சார்ந்தது. இதேபோல் தீவிர சிகிச்சை பிரிவு வசதிகள் மற்றும் தனிமை படுத்தப்படும் மையங்களுக்கும் இது பொருந்தும்", என்று அமைச்சர் தெரிவித்தார்.
இந்த அசாதாரண சூழலால் உலகமே பல்வேறு சவால்களை சந்தித்து வரும் நிலையில், இந்தியா, கொவிடை கட்டுப்படுத்த, மெய்நிகர் தொடர்பான தகவல் தொழில்நுட்பம் சார்ந்த ஆரோக்கிய சேது செயலி, தொற்று பரவ சாத்தியமுள்ள தொகுப்புகளை ட்ராக்கிங் மூலம் கண்டறியும் இதிஹாஸ் தொழில்நுட்பம், பரிசோதனைகளை மேற்கொள்ளவும், நோய் தொற்றால் மருத்துவமனைகளில் அனுமதிக்கப்பட்டுள்ள நோயாளிகள் குறித்த தகவல்களை அறியவும், கொவிட் சார்ந்த அனைத்துத் தகவல்களையும் உள்ளடக்கிய ஆர்டி-பிசிஆர் செயலி போன்றவற்றை பயன்படுத்தி வருவதாக அமைச்சர் டாக்டர் ஹர்ஷ் வர்தன் தெரிவித்தார்.
அனைவருக்கும் சுகாதார சேவையைக் கொண்டு சேர்க்கும் வகையிலும், அசாதாரண சூழலை சமாளிக்கும் வகையிலும் இந்தியா பல்வேறு நடவடிக்கைகளை மேற்கொண்டு வருவதாகக் கூறிய அவர், "272 பில்லியன் அமெரிக்க டாலர் மதிப்பில் சிறப்பு பொருளாதார மற்றும் விரிவான தொகுப்புகள் அறிவிக்கப்பட்டுள்ளது. இது தற்சார்பு திட்டத்தின் கீழ் இந்தியாவின் மொத்த உள்நாட்டு உற்பத்தியில் 10 சதவிகிதம் ஆகும். இதன் மூலம் பொது சுகாதாரம் மற்றும் சுகாதார சீர்திருத்தங்களுக்கான முதலீடுகளை அதிகரிப்பதுடன் எதிர்காலத்தில் இதுபோன்ற சூழலுக்கு இந்தியாவை தயார்படுத்தவும் முடியும்" என்று கூறினார்.
கொவிட்-19 தடுப்பூசியை குறைந்த விலையில் அனைவருக்கும் கிடைக்கும் வகையில் விநியோகம் செய்வதே ஆராய்ச்சியாளர்களின் தற்போதைய முக்கிய பணியாக அமைந்துள்ளது என்றும், தற்போது வெளிநாட்டு மற்றும் உள்நாட்டு ஆராய்ச்சி நிறுவனங்களுடன் இணைந்து 3 இந்திய மருந்து நிறுவனங்கள், தடுப்பூசியின் சோதனைகளை மேற்கொண்டு வருவதாகவும் அமைச்சர் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666486
----
(Visitor Counter : 169
எரிசக்தி அமைச்சகம்
கொவிட்டை எதிர்த்து போராடுவதற்கான முயற்சிகளை பவர்கிரிட் எடுத்து வருகிறது
இந்திய அரசின் மின்சார அமைச்சகத்தின் கீழ் இயங்கும் ‘மகாரத்னா’ நிறுவனமான பவர் கிரிட் கார்ப்பொரேஷன் ஆஃப் இந்தியா லிமிடெட், நாடு முழுவதுமுள்ள தன்னுடைய அலுவலகங்களில் பணியாற்றி வரும் பணியாளர்களுக்கு தக்க நேரத்தில் உதவிகளை வழங்குவதற்கு பல்வேறு நடவடிக்கைகளை எடுத்து வருகிறது.
பெருந்தொற்றை எதிர்த்து போராடுவதற்கு தடுப்பு மருந்தே முக்கிய ஆயுதம் என்பதால், தனது பணியாளர்களுக்கும் அவர்களின் குடும்பத்தினருக்கும் தடுப்பு மருந்து வழங்குவதற்கான முகாம்களை நாடு முழுவதும் பவர்கிரிட் நடத்தி வருகிறது.
பாதிப்படைந்துள்ள பணியாளர்கள் மற்றும் அவர்களின் குடும்பத்தினருக்கு இலவச உணவு சேவையை பவர்கிரிட் வழங்குகிறது. 2020-ம் ஆண்டு பெருந்தொற்றின் போது குருகிராமில் நிறுவப்பட்ட தனிமைப்படுத்தப்பட்ட மையத்தின் திறன் அதிகரிக்கப்பட்டுள்ளது. மானேசரில் புதிய தனிமைப்படுத்தப்பட்ட மையத்தையும் பவர்கிரிட் நிறுவி வருகிறது.
ஓய்வு பெற்ற பணியாளர்கள் மற்றும் அவர்களின் குடும்பத்தினருக்கான இந்த மையத்தில் 50 படுக்கைகள் உள்ளன. மருத்துவர்கள், செவிலியர்கள் மற்றும் துணை மருத்துவ பணியாளர்கள் ஆகியோர் பணியமர்த்தப்பட்டுள்ளனர். ஆக்சிஜன் செறிவூட்டிகள் மற்றும் உருளைகள், மருந்துகள் ஏற்பாடு செய்யப்பட்டுள்ளன.
ரூ 1,14,30,000/- மதிப்பிலான தீவிர சிகிச்சை பிரிவு சுவாசக் கருவிகளை அரசு மருத்துவ கல்லூரி, சந்திராப்பூருக்கு பவர்கிரிட் வழங்கியுள்ளது. இவ்வாறு மேலும் பல நடவடிக்கைகளை பவர்கிரிட் எடுத்து வருகிறது.
பெருநிறுவனங்கள் விவகாரங்கள் அமைச்சகம்
கடந்த 3 வருடங்களில் 3,82,581 போலி நிறுவனங்களின் மீது அரசு நடவடிக்கை எடுத்துள்ளது
போலி நிறுவனங்களைக் கண்டுபிடித்து அவற்றின் உரிமங்களை ரத்து செய்வதற்கு சிறப்பு நடவடிக்கை ஒன்றை அரசு எடுத்தது. தொடர்ந்து இரண்டு வருடங்களாகவோ அல்லது அதற்கு அதிகமாகவோ நிதி அறிக்கைகளை சமர்ப்பிக்காததன் அடிப்படையில், நிறுவனங்கள் கண்டறியப்பட்டு, நிறுவனங்கள் சட்டத்தின் விதிகளின் படி அவற்றின் மிது உரிய நடவடிக்கை எடுக்கப்பட்டது.
கடந்த மூன்று வருடங்களில் 3,82,581 போலி நிறுவனங்களின் மீது அரசு நடவடிக்கை எடுத்துள்ளது. மாநிலங்களவையில் கேள்வி ஒன்றுக்கு பதிலளித்த மத்திய நிதி மற்றும் பெருநிறுவன விவகாரங்கள் இணை அமைச்சர் திரு அனுராக் சிங் தாகூர் இந்த தகவலை தெரிவித்தார்.
வரி ஏய்ப்பு செய்வதற்காகவும், சட்டவிரோதமாகச் செயல்படுவதற்காகவும் தொடங்கி நடத்தப்படும் போலி நிறுவனங்களை கண்டறிய பணிக்குழு ஒன்றை அரசு நியமித்தது. போலி நிறுவனங்களை, பல்வேறு பிரிவுகளுடன் இணைந்து செயல்பட்டு முறையான வழிகளில் தடுத்து, நடவடிக்கை எடுப்பதற்காகவும் இந்தப் பணிக்குழு அமைக்கப்பட்டது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1656923MBS/GB
(
சமூக நிதி மற்றும் அதிகாரமளித்தல் அமைச்சகம்
பொருளாதாரத்தில் பின்தங்கியவர்களுக்கான வருமான வரம்பு நிர்ணயம்.
நாடாளுமன்றத்தின் மக்களவையில் கேள்வி ஒன்றுக்கு சமூக நீதி மற்றும் அதிகாரமளித்தல் துறை அமைச்சர் டாக்டர். வீரேந்திர குமார் எழுத்துபூர்வமாக அளித்த பதிலில் கூறியதாவது:
எஸ்.சி, எஸ்.டி மற்றும் சமூக ரீதியாக, கல்வி ரீதியாக பிற்படுத்தப்பட்டுள்ளவர்களுக்கான இடஒதுக்கீட்டு பிரிவின் கீழ் வராதவர்கள் மற்றும் குடும்ப ஆண்டு வருமானம் ரூ.8 லட்சத்துக்கு கீழ் உள்ளவர்கள், இட ஒதுக்கீட்டின் பலனை பெற பொருளாதார ரீதியாக பின்தங்கியவர்களாக அடையாளம் காணப்படுகின்றனர்.
இதே வருமான வரம்பைதான், பொருளாதார ரீதியாக பின்தங்கிய பயனாளிகளை தீர்மானிக்க, அரசு பின்பற்றுகிறது.
மேம்பட்ட நிலையில் உள்ள ஓபிசி விண்ணப்பதாரர்களை தீர்மானிப்பதற்கும், பொருளாதார ரீதியாக பின்தங்கியவர்களை தீர்மானிப்பதற்கான நிர்ணயிக்கப்பட்ட நிபந்தனை முற்றிலும் வேறானது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1781353
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உருவாக்கும் திட்டத்தின் கீழ் சுயவேலைவாய்ப்புகளை உருவாக்குவதில் ஜம்மு-காஷ்மீரை காதி மற்றும் கிராமத் தொழில்கள் ஆணையம் முன்னணியில் வைத்துள்ளது
ஜம்மு-காஷ்மீரில் தொழில் மேம்பாடு மற்றும் வேலைவாய்ப்பு வளர்ச்சியின் பொன்னான அத்தியாயத்தை காதி மற்றும் கிராமத் தொழில்கள் ஆணையம் எழுதியுள்ளது.
2021-22-ம் ஆண்டில் ஜம்மு-காஷ்மீரில் காதி மற்றும் கிராமத் தொழில்கள் ஆணையம் அதன் முதன்மைத் திட்டமான பிரதமரின் வேலைவாய்ப்பு உருவாக்கும் திட்டத்தின் கீழ் அதிக எண்ணிக்கையிலான உற்பத்தி மற்றும் சேவை பிரிவுகளை நிறுவியுள்ளதோடு, அனைத்து மாநிலங்கள் மற்றும் யூனியன் பிரதேசங்களுடன் ஒப்பிடுகையில் அதிக எண்ணிக்கையிலான வேலை வாய்ப்புகளை உருவாக்கியுள்ளது.
ஜம்மு-காஷ்மீரில் சாதனை அளவில் 21,640 உற்பத்தி மற்றும் சேவை பிரிவுகள் அமைந்துள்ள நிலையில், பெரிய மாநிலங்களான உத்தரப் பிரதேசத்தில் 12,594 பிரிவுகளும், மத்தியப் பிரதேசத்தில் 8082 பிரிவுகளும், தமிழ்நாட்டில் 5972 பிரிவுகளும், கர்நாடகாவில் 5877 பிரிவுகளும், குஜராத்தில் 4140 பிரிவுகளும் அமைந்துள்ளன.
2021-220-ம் ஆண்டில் ஜம்மு-காஷ்மீரில் 1.73 லட்சம் புதிய வேலைவாய்ப்புகள், பிரதமரின் வேலைவாய்ப்பு உருவாக்கும் திட்டத்தின் கீழ் மட்டும் உருவாக்கப்பட்டுள்ளது. இந்தியாவில் உள்ள அனைத்து மாநிலங்கள் மற்றும் யூனியன் பிரதேசங்களை விட இது மிக அதிகமாகும்.
இது குறித்து பேசிய காதி மற்றும் கிராமத் தொழில்கள் ஆணையத்தின் தலைவர் திரு வினய் குமார் சக்சேனா, ஜம்மு-காஷ்மீரின் அனைத்து துறை மேம்பாடு மற்றும் தன்னிறைவுக்கான பிரதமரின் தொலைநோக்குப் பார்வையே இந்த வேலைவாய்ப்புகளுக்குக் காரணம் என்று கூறினார்.
"ஜம்மு-காஷ்மீரில் இவ்வளவு பெரிய அளவிலான சுயவேலைவாய்ப்பு, மாநிலத்தை தன்னிறைவாக மாற்றுவதற்கும், வளர்ச்சியின் அடிப்படையில் மற்ற மாநிலங்களுக்கு இணையாக கொண்டு வருவதற்குமான, காதி மற்றும் கிராமத் தொழில்கள் ஆணையத்தின் பங்களிப்பாகும்,” என்று திரு சக்சேனா மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818621
பிரதமர் அலுவலகம்
பங்காளதேஷ் பிரதமருடன் பிரதமர் மோடி சந்திப்பு
பங்களாதேஷ் மக்கள் குடியரசின் அதிபர் திரு முகமது அப்துல் ஹமீத் இன்று  நண்பகல் ஹைதராபாத் இல்லத்தில் பிரதமர் திரு நரேந்திர மோடியை சந்தித்தார்.
இந்த சந்திப்பின் போது இருதரப்பு உறவுகளில் சிறப்பான நிலை குறித்து, இருதலைவர்களும் மாபெரும் திருப்தி தெரிவித்தனர். முன் தீர்மானித்த பணி காரணமாக பதவியேற்பு விழாவுக்கு வர இயலாத பிரதமர் திருமதி ஷேக் ஹசீனாவின் வாழ்த்துக்களையும், அதிபர் தெரிவித்தார். பங்களாதேஷிற்குப் பயணம் மேற்கொள்ளுமாறு பிரதமர் திரு மோடிக்கு பங்களாதேஷ் அதிபர் அழைப்பு விடுத்தார். இது மிகுந்த மகிழ்ச்சியுடன் ஏற்கப்பட்டது. தூதரகங்கள் வழியாக பயணத் தேதிகளை முடிவு செய்ய இருதலைவர்களும் ஒப்புக் கொண்டனர்.
பங்காளதேஷின் சுதந்திரப் போராட்டத்தின் போது உருவான இருதரப்பு உறவு இந்தியாவுக்கு மிகச்சிறந்த முன்னுரிமை பெற்றதாக உள்ளது என்று பிரதமர் திரு மோடி குறிப்பிட்டார். கடந்த ஐந்தாண்டுகளில் நில எல்லை மறுவரையறை போன்ற நிலுவையில் உள்ள சிக்கலான பல பிரச்சினைகளைப் பக்குவத்தோடும், பொறுமையோடும் கையாண்டு இருப்பதை அவர் சுட்டிக்காட்டினார். வங்க பந்து ஷேக் முஜிபூர் ரஹ்மானை நினைவுகூரும் பிறந்த நூற்றாண்டு விழாவினையும் , பங்களாதேஷ் விடுதலையின் 50-ஆவது ஆண்டினையும்  பொருத்தமான முறையில் நினைவுகூர்வதற்கான கூட்டு முயற்சியின் ஒரு பகுதியாக இந்தியா – பங்களாதேஷ் உறவுகளை புதிய நிலைக்குக் கொண்டு செல்வதையும் பிரதமர் திரு மோடி வலியுறுத்தினார்.
இந்தியாவின் புதிய அரசு 30.05.2019 அன்று பதவியேற்ற விழாவில் பங்களாதேஷ் அதிபர் கலந்து கொண்டார். மதிப்புக்குரிய விருந்தினர் ஏற்கனவே 2014 டிசம்பரில் இந்தியாவுக்கு அரசுமுறைப் பயணமாக வருகை தந்தார். அதேபோல், சர்வதேச சூரிய மின்சக்திக் கூட்டமைப்பின் முதலாவது கூட்டத்திற்காக இவர், 2018 மார்ச்சில் அதிகாரப்பூர்வ பயணம் மேற்கொண்டார்.
ஜல்சக்தி அமைச்சகம்
ஊரகப் பகுதி வீடுகளுக்கு குழாய் மூலம் குடிநீர்
2024-ம் ஆண்டிற்குள் நாட்டில் உள்ள அனைத்து ஊரகப்பகுதி வீடுகளுக்கும் குழாய் மூலம் குடிநீர் இணைப்பு வழங்குவதற்காக ஜல்ஜீவன் இயக்கத்தை மாநில அரசுகளுடன் இணைந்து கடந்த 2019-ம் ஆண்டு ஆகஸ்ட் மாதம் முதல் அமல்படுத்தி வருகிறது.
இத்திட்டம் அறிவிக்கப்பட்ட போது 3.23 கோடி வீடுகளில் குழாய் மூலம் குடிநீர் இணைப்பு இருந்ததாக தெரிவிக்கப்பட்டது. கடந்த 36 மாதங்களில் மேலும் 6.70 கோடி ஊரகப்பகுதி வீடுகளுக்கு குழாய் மூலம் குடிநீர் இணைப்பு அளிக்கப்பட்டுள்ளது. தற்போது நாட்டில் 19.11 கோடி ஊரகப்பகுதி வீடுகள் உள்ள நிலையில், அதில் 9.94 கோடி  வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது. இத்தகவலை மாநிலங்களவையில் மத்திய நீர்வளத்துறை இணையமைச்சர் திரு பிரஹலாத் சிங் பட்டேல் எழுத்துப்பூர்வமாக அளித்த பதிலில் தெரிவித்தார்.
ரசாயனம் மற்றும் உரங்கள் அமைச்சகம்
பிளாஸ்டிக் தயாரிப்பு தொழிற்துறையை ஒருங்கிணைப்பதற்கு, அதிநவீன உள்கட்டமைப்புடன் 6 பிளாஸ்டிக் தயாரிப்பு மையங்களை மத்திய அரசு அமைத்து வருகிறது: மத்திய அமைச்சர் திரு. சதானந்த கவுடா தகவல்
மத்திய ரசாயண மற்றும் உரங்கள் துறை அமைச்சர் திரு. சதானந்த கவுடா மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
நாடு முழுவதும் 10 பிளாஸ்டிக் தயாரிப்பு மையங்கள் அமைக்க ரசாயணம் மற்றும் பெட்ரோ கெமிக்கல் துறை அனுமதி வழங்கியுள்ளது. இவற்றில் 6 பிளாஸ்டிக் தயாரிப்பு மையங்களை அசாம், மத்தியப் பிரதேசம், ஒடிசா, தமிழ்நாடு மற்றும் ஜார்கண்ட்டில் அமைக்க இறுதி ஒப்புதல் வழங்கப்பட்டுள்ளது. இவற்றை அமல்படுத்தும் பணிகள் பல்வேறு நிலைகளில் உள்ளன. மீதமுள்ள 4 பிளாஸ்டிக் தயாரிப்பு மையங்களை உத்தரகாண்ட், சட்டீஸ்கர் ஆகிய மாநிலங்களில் அமைப்பதற்கான மதிப்பீடுகள் நடந்து வருகின்றன.
6 பிளாஸ்டிக் தயாரிப்பு மையங்களின் விவரம்:
1. மத்தியப் பிரதேசம்: தமோத் என்ற இடத்தில் அமைக்கப்பட்டுள்ள பிளாஸ்டிக் தயாரிப்பு மையத்தில் கட்டுமான பணிகள் முடிந்து, சாதனங்கள் வாங்கும் பணிகள் நடக்கின்றன. இந்த மையத்தில் ஒரு ஆலை தற்போது செயல்படுகிறது.
2. மத்தியப் பிரதேசம்: பிலாவா என்ற இடத்தில் அமைக்கப்படும் பிளாஸ்டிக் மையம் கட்டுமான பணிகள் நடந்து வருகின்றன.
3. ஒடிசா: பாரதீப் என்ற இடத்தில் அமைக்கப்படும் பிளாஸ்டிக் உற்பத்தி மையத்தின் பணிகள் நிறைவடையும் நிலையில் உள்ளன.
4. ஜார்கண்ட்: தியோகர் என்ற இடத்தில் அமைக்கப்படும் பிளாஸ்டிக் உற்பத்தி மையத்தில் கட்டுமான பணிகள் நடக்கின்றன.
5. தமிழ்நாடு: திருவள்ளூரில் பிளாஸ்டிக் உற்பத்தி மையம் அமைக்கும் பணி சமீபத்தில் தொடங்கியுள்ளது.
6. அசாம்: தின்சுகியா என்ற இடத்தில் அமைக்கப்படும் பிளாஸ்டிக் உற்பத்தி மையத்தில் கட்டுமான பணிகள் நடக்கின்றன.
https://pib.gov.in/PressReleasePage.aspx?PRID=1658057
----
(Visitor Counter : 154
பிரதமர் அலுவலகம்
வி எஸ் நைபால் மறைவுக்கு பிரதமர் இரங்கல் தெரிவித்துள்ளார்
வி எஸ் நைபால் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“வரலாறு, கலாச்சாரம், காலனியம், அரசியல் மற்றும் பல்வேறு வகைப்பட்ட துறைகளில் சர் வி எஸ் நைபால் பற்றிய பரந்துபட்ட பணிகளுக்காக அவர் நினைவுகூரப்படுவார். இலக்கிய உலகத்திற்கு அவரது மறைவு பேரிழப்பாகும். இந்த சோகமான தருணத்தில் அவரது குடும்பத்தாருக்கும், நண்பர்களுக்கும் இரங்கலை தெரிவித்துக் கொள்கிறேன்” என்று பிரதமர் கூறியுள்ளார்.
-------
(Visitor Counter : 65
உள்நாட்டு விமானப் போக்குவரத்து அமைச்சகம்
கொவிட் தொற்றுக்கு மத்தியில் விமான போக்குவரத்து துறையை மீட்க பல நடவடிக்கைகள் : திரு.ஹர்தீப் சிங் பூரி தகவல்
மத்திய சிவில் விமான போக்குவரத்து துறை அமைச்சர் திரு. ஹர்தீப் சிங் பூரி மக்களவையில் எழுத்துபூர்வமாக தாக்கல் செய்த பதிலில் கூறியதாவது:
கொவிட் தொற்றுக்கு மத்தியில் விமான போக்குவரத்து துறையை மீட்க பல நடவடிக்கைகளை விமான போக்குவரத்து துறை அமைச்சகம் மேற்கொண்டது.
கொவிட் தொற்று காரணமாக உள்நாட்டு விமான போக்குவரத்து படிப்படியாக மீண்டும் தொடங்கப்பட்டது. ஆரம்பத்தில் 33% விமான போக்குவரத்துக்கு அனுமதி வழங்கப்பட்டன. கடந்த ஜூன் மாதம் 45% விமான போக்குவரத்துக்கு அனுமதிக்கப்பட்டது. செப்டம்பரில் 60% விமான போக்குவரத்துக்கு அனுமதிக்கப்பட்டது.
கொவிட் தொற்று காரணமாக வழக்கமான சர்வதேச விமான போக்குவரத்து நிறுத்தப்பட்டதால் ஆப்கானிஸ்தான், பஹ்ரைன், கனடா, பிரான்ஸ், ஜெர்மனி, கத்தார், மாலத்தீவு, ஐக்கிய அரபு எமிரேட்ஸ், இங்கிலாந்து மற்றும் அமெரிக்கா ஆகிய நாடுகளுடன் விமான போக்குவரத்தை தொடங்க தற்காலிக ஏற்பாடுகள் செய்யப்பட்டன. இதன் மூலம் இந்த ஒப்பந்தங்களை செய்து கொண்ட இரு நாடுகளும் பயன் அடைய முடிந்தது.
வந்தே பாரத் மற்றும் சிறப்பு ஏற்பாடுகள் மூலம் பயணிகள் அழைத்து வரப்பட்டபோது, அவர்களுக்கான தனிமைப்படுத்தல் வசதிகளை மாநில அரசுகள் செய்து கொடுத்தன.
தற்போதுள்ள மற்றும் புதிய விமான நிலையங்களில் தனியார் துறை முதலீடு ஊக்குவிக்கப்பட்டது.
சர்வதேச சரக்கு போக்குவரத்தில், இந்திய விமான நிறுவனங்களின் பங்கு ஊக்குவிக்கப்படுகிறது.
இந்தியாவில் உள்ள அனைத்து விமான நிறுவனங்களின் சிறப்பு பாதுகாப்பு நடவடிக்கைகளை சிவில் போக்குவரத்து துறை இயக்குனரகம் மேற்கொண்டது.
(Visitor Counter : 124
மத்திய அமைச்சரவை
ஜலந்தர் கண்டோன்மெண்ட் சர்வே எண். 408-ல் கேந்திரிய வித்யாலயா கட்ட பாதுகாப்புத் துறைக்கு சொந்தமான 7.5 ஏக்கர் நிலத்தை கேந்திரிய வித்யாலய சங்கதத்திற்கு அளிக்க மத்திய அமைச்சரவை ஒப்புதல்
ஜலந்தர் கண்டோன்மெண்ட் சர்வே எண். 408-ல் கேந்திரிய வித்யாலயாவை 4 ஆம் எண் கட்ட பாதுகாப்புத் துறைக்கு சொந்தமான 7.5 ஏக்கர் ஏ-1 நிலத்தை கேந்திரிய வித்யாலய சங்கதத்திற்கு நிரந்தரமாக குத்தாக முறையில் அளிக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் இன்று அளித்துள்ளது. இதற்கு ரூ. 1/- வாடகையாக வசூலிக்கப்படும்.
பின்னணி:
1987 ஆம் ஆண்டு நிறுவப்பட்டதிலிருந்து தற்போது ஜலந்தர் கண்டோன்மெண்ட் கல்வாந்த் மண்டபம் எதிரே அமைந்துள்ள சர்வே எண். 408-ல் உள்ள எம்.இ.எஸ். வளகாத்தில் தற்காலிக முறையில் ஜலந்தர் கண்டோன்மெண்ட் கேந்திரிய வித்யாலயா இயங்கிவருகிறது. இது பாதுகாப்புத் துறைக்கு சொந்தமான 26 ஏக்கர் பரப்பளவு கொண்ட ஏ-1 நிலமாகும். ஜலந்தர் கண்டோன்மெண்ட் கேந்திரிய வித்யாலயாவில் தற்போது 1346 மாணவர்கள் பயின்று வருகின்றனர். பாதுகாப்புத் துறை பணியாளர்கள் குழந்தைகள் பயின்று வரும் இந்த பள்ளிக்கு சொந்த கட்டிட வசதி அமைந்தால் தேவையான அனைத்து உள்கட்டமைப்புகளையும் அமைத்து மேலும் தரமான கல்வியை அளிக்க முடியும். மீதமுள்ள 18.5 ஏக்கர் நிலம் பள்ளி கட்டிட பணிகள் முடிந்த பின் இராணுவத்திடம் ஒப்படைக்கப்படும்.
விண்வெளித்துறை
பிஎஸ்எல்வி தனது 50-வது பயணத்தில், ரிசாட் – 2பிஆர்1 மற்றும் 9 வர்த்தக செயற்கைக்கோள்களை வெற்றிகரமாக செலுத்தியது
ஸ்ரீஹரிகோட்டாவில் உள்ள சதீஷ்தவான் விண்வெளி ஆய்வு மையத்திலிருந்து இந்தியாவின் துருவ செயற்கைக்கோள் செலுத்துவாகனம்  தனது 50-வது பயணத்தின் மூலம் ரிசாட்–2பிஆர்1 செயற்கைக்கோள் மற்றும் 9 வர்த்தக செயற்கைக்கோள்களை இன்று வெற்றிகரமாக விண்ணில் செலுத்தியது.
இந்திய நேரப்படி பிற்பகல் மணி 3.25-க்கு முதலாவது செலுத்து தளத்திலிருந்து பிஎஸ்எல்வி–சி48 செலுத்தப்பட்டது. 16 நிமிடங்கள் 23 நொடிகளுக்குப்பின், 576 கிலோமீட்டர் தூரத்தில் ரிசாட்–2பிஆர்1 வெற்றிகரமாக அதன் சுற்றுவட்டப் பாதையில் செலுத்தப்பட்டது. இதைத் தொடர்ந்து 9 வர்த்தக செயற்கைக்கோள்களும், அவற்றின் சுற்றுவட்டப் பாதையில் செலுத்தப்பட்டன. இதன்பின்னர், ரிசாட்–2பிஆர்1 தாமாகவே பெங்களூரில் உள்ள இஸ்ரோ கண்காணிப்பு வளையத்திற்குள் வந்துவிட்டது. வரும் நாட்களில் இந்த செயற்கைக்கோள் நிறைவான செயல்பாட்டுக்கு கொண்டுவரப்படும்.
பிஎஸ்எல்வி செலுத்துவாகனம் 50-வது பயணத்தை வெற்றிகரமாக நடத்தி, ரிசாட் – 2பிஆர்1 செயற்கைக்கோளை அதன் சுற்றுவட்டப் பாதையில் செலுத்தியுள்ளது என்று இஸ்ரோ தலைவர் டாக்டர் கே.சிவன் தெரிவித்துள்ளார்.
பிஎஸ்எல்வி 50 என்ற தொகுப்பு நூலை டாக்டர் சிவன் வெளியிட்டார். இந்த செலுத்து வாகனம் 52.7 டன் எடையுள்ள செயற்கைக்கோள்களை விண்ணுக்குக் கொண்டு சென்றிருப்பதாகவும், இவற்றில் 17 சதவீதம் வெளிநாட்டு வாடிக்கையாளர் செயற்கைக்கோள்கள் என்றும் அவர் கூறினார்.
628 கிலோகிராம் எடை கொண்ட ரிசாட் செயற்கைக்கோள் ராடார் மூலம் புவிப்பரப்பை கண்காணித்துத் தகவல்களை அனுப்பும். வேளாண்மை, வனவளர்ப்பு ஆகியவற்றுக்குப் பயனுள்ள தகவல்களை இந்த செயற்கைக்கோள் மூலம் பெற முடியும் என்பதோடு, பேரிடர் நிர்வாகத்திற்கும் உதவிகரமாக இருக்கும். இதன் ஆயுட்காலம் 5 ஆண்டுகள்.
இத்துடன் அமெரிக்கா, ஜப்பான், இத்தாலி, இஸ்ரேல் ஆகிய நாடுகளுக்கான ஒன்பது செயற்கைக் கோள்களும் செலுத்தப்பட்டன.
நியூ ஸ்பேஸ் இந்தியா நிறுவனத்துடன் செய்துகொள்ளப்பட்ட வர்த்தக ஏற்பாட்டின்படி இவை செலுத்தப்பட்டன.
சதீஷ்தவான் விண்வெளி ஆய்வு மையத்திலிருந்து 75-வது முறையாக செயற்கைக்கோள் செலுத்தப்பட்டிருப்பது குறிப்பிடத்தக்கது.
ஸ்ரீஹரிகோட்டாவில் உள்ள பார்வையாளர் தளத்திலிருந்து இந்த நிகழ்வை 7000 பேர் பார்வையிட்டனர்.